Թանգարանային գործը հանրապետությունում ներկայումս ղեկավարում է կուլտուրայի մինիստրությունը, որի իրավասության տակ 1986-ին կար 65 թանգարան (1230 հզ. միավոր, 2600 հզ. այցելու)։ Որոշ թանգարաններ գտնվում են պատմության և մշակույթի հուշարձանների պահպանման և օգտագործման գլխ. վարչության տնօրինության տակ (Երևանի հիմնադրման պատմության «էրեբունի», Զվարթնոց, Սանահին, Մեծամոր, Գոշավանք, Հադարծին և պատմա-ճարտ. և այլ թանգարաններ)։ Երևան քաղաքի պատմության թանգարանը գտնվում է Երևանի քաղսովետի գործկոմի, Կումայրի պատմա-ճարտ. արգելանոց-թանգարանը՝ Լենինականի քաղսովետի գործկոմի տնօրինության տակ։ Կան նաև գերատեսչական և հասարակական հիմունքներով գործող թանգարաններ։